Krainka

Krainka, ofic. Kurortas Krainka (rus. Курорт Краинка) – kurortinė gyvenvietė Rusijoje, Tulos srityje, Suvorovo rajone, 11 km į pietvakarius nuo Suvorovo, kairiajame Čerepetės krante, netoli jos santakos su Oka. Piečiau gyvenvietės praeina plentas Suvorovas–Čekalinas, yra Čerepetės geležinkelio stotis prie Tulos–Smolensko linijos. Mineralinių vandenų gydyklos. Istorija 1847 m. įkurtas Lichvino Mineralinių Vandenų (Лихвинские минеральные воды) kurortas, veikė purvo gydyklos. Po 1870 m. kurortas užsidarė, atkurtas 1925 m. (jau kaip Krainka). Pastatytos sanatorijos. 1962 m. suteiktas kurortinės gyvenvietės statusas. Atidaryti nauji mineraliniai gręžiniai. Šaltiniai